cyanic-selkie/wikianc huggingface dataset:
Απόστολος Φίλιππος
Η παράδοση αναφέρει ότι ο Φίλιππος κήρυξε το Ευαγγέλιο στους Πάρθους και πέθανε μαρτυρικά στην Ιεράπολη της Συρίας.
Ιερά Λείψανα
thumb|left|upright=0.8|Ανδριάντας του Αποστόλου Φιλίππου, έξω από εκκλησία στην Αγία Πετρούπολη
Το σεπτό σκήνωμα του αποστόλου για πολλά χρόνια στόλισε τον ιερό ναό που είχε κτισθεί στην Ιεράπολη προς τιμή του αγίου. Η δε αγία κάρα του τιμήθηκε από διάφορους αυτοκράτορες, όπως τον Θεοδόσιο, τον Ηράκλειο και άλλους με τις βασιλικές σφραγίδες τους. Μετά την άλωση της Βασιλίδος των πόλεων από τους Λατίνους κατά το 1204 μ.Χ. το σεπτό λείψανο μεταφέρθηκε στην Κύπρο και για πολλά χρόνια φυλασσόταν στο χωριό Άρσος (Αρσινόη της Πάφου) στον ιερό ναό που κτίστηκε εκεί προς τιμή του αποστόλου.
Αργότερα ένα μέρος των λειψάνων για ευλογία διανεμήθηκε σε διάφορα μέρη. Η θήκη δε με την ιερή κάρα προ του 1788 μ.Χ. για μεγαλύτερη ασφάλεια μετακομίσθηκε στην Ιερά Μονή του Σταυρού στο Όμοδος και εκεί φυλάσσεται μέχρι σήμερα.
Μία παλάμη του Αγίου βρίσκεται στη Μονή Κύκκου Κύπρου. Ένας δάκτυλος του Αγίου βρίσκεται στη Μονή Νεάμτς Ρουμανίας. Μέρος των Λειψάνων του Αγίου βρίσκονται στη ρωμαιοκαθολική Βασιλική των Αγίων Αποστόλων Ρώμης. Αποτμήματα του Ιερού Λειψάνου του Αγίου βρίσκονται στις Μονές Διονυσίου και Ξενοφώντος Αγίου Όρους.
Στις 27 Ιουλίου του 2011 ομάδα αρχαιολόγων ανακοίνωσε την ανακάλυψη του τάφου του στην δυτική Τουρκία.
Ναός της Κοιμήσεως της Θεοτόκου (Κρακοβία)
Ο ναός της Κοιμήσεως της Θεοτόκου (Kościół Wniebowzięcia Najświętszej Maryi Panny (Kościół Mariacki)) είναι πλίνθινη γοτθική εκκλησία στην Κρακοβία του οποίου η σημερινή μορφή χρονολογείται από τον 14ο αιώνα (αρχικά είχε χτιστεί στις αρχές του 13ου αιώνα). Ο ναός βρίσκεται στην πλατεία της κεντρικής αγοράς, στην παλαιά πόλη της Κρακοβίας. Έχει ύψος 80 μέτρα και γνωστή για το ξύλινο τέμπλο του όποιο σκάλισε ο Φάιτ Στος.
Απόστολος Φίλιππος
Εορτασμοί
Η Λουθηρανική και η Αγγλικανική εκκλησία τιμούν τη μνήμη του στη 1 Μαΐου, η Καθολική στις 3 Μαΐου και η Ορθόδοξη στις 14 Νοεμβρίου.
Εξωτερικοί σύνδεσμοι
Φιλιππος Φίλιππος
Ναός της Κοιμήσεως της Θεοτόκου (Κρακοβία)
Κάθε ώρα, παίζεται ένα σήμα τρομπέτας - το οποίο αποκαλείται το Χεϊνάλ μαριάτσι- από τη κορυφή του ψηλότερου από τα δύο κωδωνοστάσια. Στο μέσο της μελωδίας ηχεί πένθιμος τόνος ώστε να τιμήσουν το διάσημο τρομπετίστα του 13ου αιώνα ο οποίος δέχθηκε βέλος στο λαιμό ενώ προειδοποιούσε τη πόλη για την επίθεση των Μογγόλων. Το σήμα αντηχεί σε όλη την Πολωνία και μεταδίδεται ζωντανά από τον εθνικό πολωνικό ραδιοφωνικό σταθμό 1.
Ο ναός έχει υπάρξει ως μοντέλο για πολλές εκκλησίες που έχουν χτίσει οι Πολωνοί τις διασποράς, και ιδιαίτερα αυτές του Αγίου Μιχαήλ και Αγίου Ιωάννη Κάντιου στο Σικάγο.
Ιστορία
Σύμφωνα με τον χρονικογράφο Γιαν Ντούγκος, η Βασιλική της Κοίμησης της Θεοτόκου στη κύρια πλατεία στην Κρακοβία ιδρύθηκε το 1221-22 από τον επίσκοπο της Κρακοβίας Ίβο Όντροβατς. Το κτίριο καταστράφηκε κατά τη διάρκεια της μογγολικής εισβολής στην Πολωνία. Ανάμεσα στο 1290 και το 1300 κατασκευάστηκε μια νέα γοτθική εκκλησία στα θεμέλια που είχαν μείνει. Καθαγιάστηκε 23 χρόνια αργότερα, το 1320.
Η εκκλησία ξανακατασκευάστηκε εξ ολοκλήρου κατά τη διάρκεια της βασιλείας του Καζίμηρου Γ΄ του Μεγάλου ανάμεσα στο 1355 και το 1365 με σημαντική οικονομική βοήθεια από τον εύπορο εστιάτορα Μικολάι Βιέρζινεκ. Το πρεσβυτέριο ήταν επίμηκες και προστέθηκαν ψηλά παράθυρα. Το κύριο κλίτος της εκκλησίας ολοκληρώθηκε το 1395-97, με νέα τοξωτή οροφή η οποία κατασκευάστηκε από τον Νίκολας Βέρνερ από την Πράγα. Όμως, η οροφή πάνω από το πρεσβυτέριο κατέρρευσε το 1442, πιθανόν εξαιτίας σεισμού, ο οποίος δεν είχε συμβεί πριν ή μετά στη Κρακοβία.
Στο πρώτο μισό του 15ου αιώνα, προστέθηκαν τα πλευρικά παρεκκλήσια. Τα περισσότερα από αυτά είναι έργα του Φρανσίσεκ Βιέτσον. Την ίδια περίοδο ανεγέρθη ο βόρειος πύργος και σχεδιάστηκε ώστε να είναι παρατηρητήριο για ολόκληρη την πόλη. Το 1478, ο ξυλουργός Ματιέι Χέριγκ χρηματοδότησε την τοποθέτηση της κορυφής του πύργου. Ένα επίχρυσο στέμμα τοποθετήθηκε πάνω του το 1666, και παραμένει μέχρι σήμερα. Στο τέλος του 15ου αιώνα, ο ναός της Παναγίας διακοσμήθηκε με γλυπτό τέμπλο, από τον Φάιτ Στος, ύστερου γοτθικού σχεδιασμού.
Στο τέλος του 18ου αιώνα, με απόφαση του εφημέριου Γιάτσεκ Αουγκιστίν Λοπάσκι, το εσωτερικό ανακατασκευάστηκε σε μπαρόκ ρυθμό, έργο του Φραντσέσκο Πλατσίντι. Όλα τα 26 τέμπλα, τα έπιπλα και οι ζωγραφιές αντικαταστάθηκαν από τοίχους διακοσμημένους με πολύχρωμα πλακάκια, έργο του Αντρεί Ραντβάνσκι.
Στις αρχές του 19ου αιώνα, η πόλη αποφάσισε ότι ένα κοιμητήριο κοντά στη βασιλική έπρεπε να κλείσει και μετατράπηκε σε δημόσια πλατεία, γνωστή σήμερα ως Πλατς Μαριάσκι (πλατεία της Παναγίας). Την περίοδο 1887-1891, υπό τη διεύθυνση του Ταντέους Στριγιένσκι, προστέθηκαν νεογοτθικά στοιχεία στο ναό. Τοιχογραφίες σχεδιάστηκαν από τον Γιαν Ματέικο, ο οποίος εργάστηκε μαζί με τον Στάνισλαβ Βισπιάνσκι και Γιόσεφ Μέχοφερ, οι οποίοι δημιούργησαν το βιτρώ στο πρεσβυτέριο.
Εξωτερικοί σύνδεσμοι
κατηγορία:Χριστιανικοί ναοί στην Πολωνία‎ κατηγορία:Κρακοβία
Εξειδίκευση πλοίων
Από αυτή την τάση προέκυψε μια πληθώρα κατηγοριών και τύπων πλοίων άγνωστες μέχρι την δεκαετία του 1950. Σ΄ αυτές υπάγονται οι επιμέρους διακρίσεις των δεξαμενόπλοιων όπως πετρελαιοφόρα, υγραεριοφόρα, οινοφόρα κ.λπ., των φορτηγών σε μπαλκ-κάριερ (μεταφοράς χύδην φορτίου (χύμα φορτίου), σε κοντέϊνερς (μεταφοράς εμπορευματοκιβωτίων), σε φορτηγιδοφόρα (μεταφοράς φορτηγίδων) σε ΟΡΕ (μεταλλευματοφόρα) κ.λπ. Αλλά και τα επιβατηγά σε επιβατηγά - οχηματαγωγά, καταμαράν επιβατηγά - οχηματαγωγά κ.λπ.
Πράγματι με αυτή την τάση παρατηρείται καλύτερη και ταχύτερη εξυπηρέτηση των θαλασσίων μεταφορών αφού κάθε εξειδικευμένο πλοίο είναι προσαρμοσμένο στις ειδικές ανάγκες μεταφοράς ενός ή και μιας κατηγορίας συγκεκριμένων εμπορευμάτων με μικρότερους κινδύνους, μικρότερα ασφάλιστρα, ταχύτερες και ασφαλέστερες φορτορκφορτώσεις.
Κατηγορία:Πλοίο
Λε Αι
Το Λε Αι (γαλλικά: Les Hays) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ράινχαρντ Α΄ του Χάναου
Ο Ράινχαρντ Α΄, γερμ.: Reinhard I von Hanau (π. 1225 - 20 Σεπτεμβρίου 1281) από τον Οίκο του Χάναου ήταν κύριος του Χάναου το διάστημα 1243-1281.
Βιογραφία
Ήταν μάλλον γιος του Ράινχαρντ Β΄ κυρίου του Ντόρφελντεν. Περί το 1243 διαδέχθηκε τον Ερρίκο Β΄ ως κύριος του Ντόρφελντεν και επανένωσε τις ιδιοκτησίες της οικογένειας.
Το 1260 συνόδευσε τον εξάδελφό του Βέρνερ του Έπσταϊν στη Ρώμη "αψηφώντας μεγάλες κακαουχίες και κινδύνους", όπου ο Βέρνερ χειροτονήθηκε πρίγκιπας-επίσκοπος του Μάιντς. Ως αμοιβή έλαβε τη θέση του καστελάνου (burgmann) του Ασάφενμπουργκ, που ήταν ένα πλήρες φέουδο έπειτα από το τέλος του Κόνραντ του Ντόρνμπουργκ.
Οικογένεια
Νυμφεύτηκε το 1245 την Αδελαΐδα, κόρη του Ούλριχ Α΄ του Μύντσενμπεργκ, η οποία έφερε την περιοχή του Μπάμπενχαουζεν ως προίκα. Είχε τέκνα:
Παραπομπές σε πηγές
Κατηγορία:Οίκος του Χάναου
Βαραββάς
Ο Βαραββάς (εξελληνισμένη μορφή του αραμαϊκού bar abba, בר אבא, δηλαδή «γιος του πατέρα») είναι ένα πρόσωπο που αναφέρεται στις περιγραφές των Παθών του Χριστού. Σε αυτές είναι ο κρατούμενος τον οποίο ο Πόντιος Πιλάτος ελευθέρωσε για την εορτή του εβραϊκού Πάσχα στην Ιερουσαλήμ αντί για τον Ιησού Χριστό.
Σύμφωνα με τα τέσσερα Ευαγγέλια της Καινής Διαθήκης (κανονικά Ευαγγέλια) και το απόκρυφο Ευαγγέλιο του Πέτρου υπήρχε ένα υπερισχύον της ρωμαϊκής εξουσίας πασχαλινό έθιμο στην Ιερουσαλήμ που επέτρεπε στον Πιλάτο, praefectus (έπαρχο) της Ιουδαίας, να αναιρέσει την καταδίκη σε θάνατο ενός φυλακισμένου μετά από λαϊκή απόφαση, οπότε στο πλήθος (όχλον) προσφέρθηκε μία επιλογή: να ελευθερωθεί ο Βαραββάς ή ο Ιησούς ο Ναζωραίος. Το πλήθος επέλεξε να ελευθερωθεί ο Βαραββάς και να σταυρωθεί ο Ιησούς. Ο Πιλάτος αναφέρεται ότι ενέδωσε απρόθυμα στην επιμονή του όχλου. Επιπλέον, ο Ευαγγελιστής Ματθαίος προσθέτει ότι ο λαός ανεφώνησε για τον Ιησού «το αίμα αυτού εφ' ημάς και επί τα τέκνα ημών».
Οι ευαγγελικές αναφορές
thumb|right|Απεικόνιση του Βαραββά από τον [[Τζέιμς Τισό (1836–1902)]] Ο Ματθαίος αναφέρεται στον Βαραββά μόνο ως «δέσμιον επίσημον», δηλαδή «διαβόητο φυλακισμένο». Ο Μάρκος και ο Λουκάς αναφέρουν επιπλέον ότι ο Βαραββάς είχε συμμετάσχει σε μία εξέγερση (στάσιν): «...μετά των συστασιαστών δεδεμένος, οίτινες εν τη στάσει φόνον πεποιήκεισαν.» Από την άλλη, ο Ευαγγελιστής Ιωάννης (ιη΄ 40) γράφει ότι ο Βαραββάς ήταν ληστής, αλλά κατά τον Robert Eisenman «αυτή είναι η λέξη που ο (ιστορικός) Ιώσηπος χρησιμοποιεί πάντα για να αναφερθεί στους επαναστάτες κατά της ρωμαϊκής κατοχής».
Τρία Ευαγγέλια γράφουν ότι υπήρχε έθιμο κατά το Πάσχα, σύμφωνα με το οποίο ο Ρωμαίος κυβερνήτης απελευθέρωνε ένα φυλακισμένο της επιλογής του πλήθους (Μάρκ. ιε΄ 6, Ματθ. κζ΄ 15, Ιωάν. ιη΄ 39). Τα μεταγενέστερα χειρόγραφα του Κατά Λουκάν Ευαγγγελίου περιέχουν αντίστοιχο στίχο (τον κγ΄ 17). Καμία άλλη ιστορική πηγή δεν αναφέρει το έθιμο αυτό, ούτε για την εορτή του Πάσχα, ούτε για κάποια άλλη περίσταση.
Το όνομα
Το ονόμα Βαραββάς προέρχεται από την αραμαϊκή φράση בר-אבא, Bar-abbâ = «γιος του πατέρα του», δηλαδή μία ταυτολογία που δεν υποδηλώνει συγκεκριμένο πρόσωπο. Αλλά ορισμένα αρχαία χειρόγραφα του Κατά Ματθαίον Ευαγγελίου γράφουν το πλήρες όνομα του καταδίκου ως «Ιησούς Βαραββάς» και αυτό ήταν πιθανώς το όνομα που αναφερόταν στο πρωτότυπο. Ο Ωριγένης ενοχλιόταν από το γεγονός ότι τα αντίγραφα των ευαγγελίων που είχε ονόμαζαν τον φυλακισμένο «Ιησού Βαραββά» και διακηρυξε ότι, αφού θα ήταν αδύνατο ένας κακούργος να έχει ένα τέτοιο άγιο όνομα, το «Ιησούς» πρέπει να είχε προστεθεί στο όνομα του Βαραββά από κάποιον αιρετικό. Είναι πολύ πιθανό ότι μεταγενέστεροι αντιγραφείς του κεφαλαίου αφαίρεσαν το «Ιησούς» από το «Ιησούς Βαραββάς» για να αποφύγουν τη σύγχυση με το όνομα του Χριστού και την ατίμωση του ονόματός του.
Το Abba ωστόσο έχει βρεθεί στη θέση προσωπικού ονόματος σε μία ταφή του 1ου αιώνα στη συνοικία Giv'at ha-Mivtar της Ιερουσαλήμ και εμφανίζεται ως τέτοιο συχνά στο τμήμα Γκεμαρά του Ταλμούδ, που χρονολογείται από το 200 ως το 400 μ.Χ. Θα μπορούσε να υποστηριχθεί ότι τα ευρήματα αυτά υποστηρίζουν τη χρήση του όρου «βαραββάς» για τον γιο κάποιου συγκεκριμένου ανθρώπου που ονομαζόταν Abba ή Αββάς.
Διαφορετικές ερμηνείες
Σύμφωνα με τον ιστορικό Max Dimont η ιστορία του Βαραββά όπως εμφανίζεται στα Ευαγγέλια δεν είναι λογική από τη ρωμαϊκή πλευρά, καθώς παρουσιάζει τον εκπρόσωπο της ρωμαϊκής εξουσίας, τον Πόντιο Πιλάτο, υποστηριζόμενο από μία υπέρτερη στρατιωτική ισχύ, να δειλιάζει μπροστά σε ένα μικρό πλήθος άοπλων υπηκόων και να απελευθερώνει ένα καταδικασμένο για εξέγερση εναντίον της Ρωμαϊκής Αυτοκρατορίας. Οποιοσδήποτε Ρωμαίος κυβερνήτης είχε τολμήσει κάτι τέτοιο θα είχε γρήγορα αντιμετωπίσει ο ίδιος την εκτέλεση. Ο Benjamin Urrutia, ένας από τους συγγραφείς του έργου Τα λόγια του Γιέσουα (The Logia of Yeshua: The Sayings of Jesus, 1996), συμφωνεί με μία ήδη γνωστή θεωρία στις βιβλικές σπουδές, κατά την οποία ο Yeshua Bar Abba ή Ιησούς Βαραββάς δεν είναι άλλος από τον Ιησού τον Ναζωραίο, και ότι η επιλογή μεταξύ δύο κρατουμένων είναι μύθος. Ωστόσο ο Urrutia αντιτίθεται στην άποψη ότι ο Ιησούς Χριστός μπορεί να είχε ηγηθεί μιας βίαιης εξεγέρσεως κατά των Ρωμαίων ή να είχε σχεδιάσει κάτι τετοιο, αφού είχε επανειλημμένα αποκηρύξει ισχυρά τη βία. Σύμφωνα με αυτή την άποψη ο Ιησούς πρέπει να υπήρξε ο οργανωτής και ηγέτης της εβραϊκής μη-βίαιης αντιστάσεως κατά των σχεδίων του Πιλάτου να στήσει τα ρωμαϊκά σύμβολα εξουσίας (με τον αετό) πάνω στο όρος του Ναού του Σολομώντος. Η ιστορία αυτής της επιτυχημένης αντιστάσεως δίνεται από τον Ιώσηπο, ο οποίος δεν αναφέρει το όνομα του επικεφαλής, αλλά δύο μόλις παραγράφους μετά αναφέρει τη σταύρωση του Χριστού από τον Πιλάτο, ένα εδάφιο του οποίου η αυθεντικότητα αμφισβητείται με πάθος.
Η ιστορία ως πιθανή παραβολή
Η πρακτική της απελευθερώσεως ενός αιχμαλώτου υποστηρίζεται από τον Magee και άλλους ότι αποτελεί στοιχείο μιας συγγραφικής δημιουργίας του Ευαγγελιστή Μάρκου, που ήθελε να δώσει μία αντίθεση με τον αληθινό «υιό του Πατρός», με τη μορφή μιας παραβολής.
Στον λαϊκό πολιτισμό
Υπάρχουν δύο κινηματογραφικές ταινίες, μία τηλεταινία και ένα μυθιστόρημα με τον τίτλο «Βαραββάς»:
Εκτός αυτών, πολλές είναι οι αναφορές σε άλλα βιβλία. Μεταξύ άλλων:
Εξωτερικοί σύνδεσμοι
Βαραββας
Σκαγιοπούλειο Πάτρας
Το Σκαγιοπούλειο είναι συνοικία της Πάτρας που πήρε την ονομασία της από το ορφανοτροφείο που ίδρυσε το 1926 στην περιοχή ο Παναγιώτης Σκαγιόπουλος για την περίθαλψη των ορφανών από τους πολέμους.
Πληροφορίες
Το παλιό όνομα της περιοχής ήταν Γυρί και λεγόταν έτσι από τους Πατρινούς γιατί την εποχή εκείνη έκαναν βόλτα που ξεκινούσε και κατέληγε στα Ψηλαλώνια και όταν έφταναν στην περιοχή "γύριζαν" και επέστρεφαν πίσω. Τότε η περιοχή ήταν εξοχή και πολύ πιο αραιοκατοικημένη απ' ότι σήμερα, εκεί βρίσκονταν πολλά εξοχικά κέντρα αλλά και γήπεδα συλλόγων. Από το 1923 "ενσωματώθηκε" στη συνοικία Σκαγιοπουλείου, διευρύνοντάς την, η συνοικία Χαλκωματά. Παλιά γειτονιά που ενσωματώθηκε επίσης σε αυτή του Σκαγιοπουλείου είναι η Αλυσσίδα. Τμήμα της συνοικίας αποτελεί του Κόπανου, στο ύψος της διασταύρωσης των οδών Βορείου Ηπείρου και Σολωμού.
Το ομώνυμο ίδρυμα λειτουργεί ακόμα και σήμερα, αν και παρουσιάστηκαν προβλήματα με τη διαχείριση του νεοκλασικού του κτιρίου όπου στεγάζεται, ώστε προκλήθηκε εισαγγελική παρέμβαση.
Αθλητισμός
Στη συνοικία εδρεύει το αθλητικό σωματείο Α.Ο. Σκαγιοπούλειο με τμήματα μπάσκετ και βόλλεϋ. Το τμήμα μπάσκετ της ομάδας είναι ένα από τα πιο ιστορικά της πόλης, με 5 συμμετοχές στην Α΄ Εθνική κατηγορία.
Εξωτερικοί σύνδεσμοι
Σκαγιοπουλειο
99 Δίκη
Η Δίκη (Dike) είναι μεγάλος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,43. Ανακαλύφθηκε το 1868 από τον Γάλλο αστρονόμο Αλφόνς Μπορελλύ, που παρατηρούσε από τη Μασσαλία, και πήρε το όνομά της από την προσωποποίηση της δικαιοσύνης στην ελληνική μυθολογία. Η Δίκη υπήρξε ο πρώτος αστεροειδής που ανεκάλυψε ο συγκεκριμένος αστρονόμος.
Φυσικά χαρακτηριστικά
Η μέση διάμετρος της Δίκης υπολογίσθηκε σε 71,9 χλμ., ενώ η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Δίκης εκτιμάται σε 2,01 cm/sec², ενώ η μέση ταχύτητα διαφυγής υπολογίζεται σε 38,0 m/sec.
Ο φασματικός τύπος της Δίκης είναι C (ανθρακούχος). Το γεωμετρικό άλβεδό της είναι 0,058 και η μέση θερμοκρασία στην επιφάνειά της εκτιμάται σε 101 βαθμούς Κελσίου κάτω από το μηδέν.
Η Δίκη περιστρέφεται γύρω από τον εαυτό της μία φορά κάθε 10 ώρες και 21 λεπτά.
Εξωτερικοί σύνδεσμοι
Δικη
Ιβορί
Το Ιβορί (γαλλικά: Ivory) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Οι κάτοικοί του είναι γνωστοί ως Ιβοριέν (γαλλικά: Ivoriens).
Παραπομπές
Κατηγορία:Κοινότητες του Ζυρά
Φαρνάβαζος Α΄ της Φρυγίας
Ο Φαρνάβαζος Α΄  (απεβ. πριν το 430 π.Χ.) από τη Δυναστεία των Φαρνακιδών ήταν σατράπης της Φρυγίας παρά τον Ελλήσποντο, υπό την Αυτοκρατορία των Αχαιμενιδών.
Οικογένεια
Γιας του ήταν ο:
Πηγές
Κατηγορία:Δυναστεία των Φαρνακιδών
Εθνικός Ιερός Προσκυνηματικός Ναός Αγίου Νικολάου Μανχάταν
Ο Εθνικός Ιερός Προσκυνηματικός Ναός Αγίου Νικολάου Μανχάταν (St. Nicholas Greek Orthodox National Shrine) είναι η επίσημη ονομασία της Ελληνορθόδοξης Εκκλησίας του Αγίου Νικόλαου, μιας εκκλησίας και ιερού στο Παγκόσμιο Κέντρο Εμπορίου στο Μανχάταν της Νέας Υόρκης. Βρίσκεται διαγώνια από το One World Trade Center. Η εκκλησία καλύπτει τόσο τις λατρευτικές τελετές της, ενώ παράλληλα αποτελεί μνημείο μνήμης για όλους τους ανθρώπους ανεξαρτήτως θρησκείας. Διοικείται από την Ελληνορθόδοξη Αρχιεπισκοπή Αμερικής και αναπτύχθηκε από τη Λιμενική Αρχή της Νέας Υόρκης και του Νιου Τζέρσεϊ, με βάση το σχέδιο του Ισπανού αρχιτέκτονα Σαντιάγο Καλατράβα.
Θυρανοίξια και καθαγιασμός
Τα θυρανοίξια της εκκλησίας τελέστηκαν στο Σημείο Μηδέν στις 2 Νοεμβρίου 2021, με την παρουσία και ευλογία του Οικουμενικού Πατριάρχη Βαρθολομαίου. Είκοσι και πλέον χρόνια μετά την πολύνεκρη τρομοκρατική επίθεση της 11ης Σεπτεμβρίου 2001, που κατέστρεψε την αρχική εκκλησία, τον μοναδικό τόπο λατρείας που υπήρχε και το μοναδικό κτίριο που καταστράφηκε ολοσχερώς έξω από το αρχικό Παγκόσμιο Κέντρο Εμπορίου. Στις 4 Ιουλίου 2022 τελέστηκε ο καθαγιασμός του Εθνικού Προσκυνηματικού Ναού, όπως ονομάστηκε επισήμως. Η ημερομηνία επιλογής των εγκαινίων συνέπεσε με την ημέρα Ανεξαρτησίας των ΗΠΑ. Πραγματοποιήθηκε με τη συμπλήρωση 100 ετών από την ίδρυση της Ιεράς Αρχιεπισκοπής και την πραγματοποίηση της 46ης Κληρικολαϊκής Συνέλευσης. Την αγιογράφηση του εσωτερικού του ναού δημιούργησαν δύο αγειορείτες μοναχοί, οι αγιογράφοι Λουκάς και Παχώμιος της Μονής Ξενοφώνοντος.
Ο Ναός άρχισε να λειτουργεί, ως ενοριακός, στις 5 Δεκεμβρίου 2022 με την Ακολουθία του Εσπερινού και την επομένη, 6 Δεκεμβρίου με την Θεία Λειτουργία, κατά την ημερομηνία εορτασμού της μνήμης του προστάτη του, Αγίου Νικολάου.
Ιστορία
Το πρώτο κτήριο που στέγασε την εκκλησία κτίστηκε περίπου το 1832. Το 1916 Ελληνοαμερικανοί μετανάστες συνέστησαν το ποίμνιο του Αγίου Νικολάου και το 1922 ξεκίνησαν να τελούνται ακολουθίες στην τοποθεσία της οδού Liberty. Το κτήριο του ναού είχε μήκος 17,07 μέτρα, πλάτος 6,71 μέτρα και ύψος 10,67 μέτρα (56 × 22 × 35 πόδια) ενώ φαινόταν μικροσκοπικό μπροστά στους 110 ορόφους των Δίδυμων Πύργων, που ολοκληρώθηκαν το 1972 και το 1973. Παρά το μικρό του μέγεθος και την ασυνήθιστη τοποθεσία του, η εκκλησία είχε προ των επιθέσεων ένα αφοσιωμένο ποίμνιο περίπου 70 οικογενειών, καθοδηγούμενο από τον πατέρα Ιωάννη Ρώμα. Τις Τετάρτες ο ναός ήταν ανοικτός στο κοινό και πολλοί άνθρωποι, συμπεριλαμβανομένων και εργαζομένων από τα γραφεία των πύργων και μη ελληνορθοδόξων, έρχονταν στον ήσυχο χώρο λατρείας για συγκέντρωση και προσευχή.
Η καταστροφή της εκκλησίας (11η Σεπτεμβρίου 2001)
thumb|300px|Ο αρχικός ναός λίγο πριν την κατάρρευση του [[Παγκόσμιο Κέντρο Εμπορίου 2|Νότιου Πύργου κατά τις επιθέσεις της 11ης Σεπτεμβρίου 2001]] Το κτίριο καταστράφηκε ολοσχερώς όταν ο Νότιος Πύργος του αρχικού Παγκόσμιου Κέντρου Εμπορίου κατέρρευσε μετά από χτύπημα από την πτήση 175 της United Airlines. Κανείς δεν ήταν μέσα όταν καταστράφηκε η εκκλησία. Ο νεωκόρος της εκκλησίας και ένας ηλεκτρολόγος κατάφεραν να ξεφύγουν μόνο λίγα λεπτά πριν.
Ένα ρεπορτάζ ελληνορθόδοξης εφημερίδας ανέφερε ότι πριν καταρρεύσει ο Νότιος Πύργος, μέρος του εξοπλισμού προσγείωσης του αεροπλάνου φάνηκε να ακουμπά πάνω από την εκκλησία. Επιπλέον, σημεία ανθρώπινου σώματος εντοπίστηκαν πάνω και γύρω από την εκκλησία πριν από την κατάρρευση του πύργου, πιθανώς τα λείψανα είτε εκείνων που είχαν πηδήξει ή έπεσαν από τους πύργους είτε των επιβατών των αεροπειρατών.
Πολύ λίγο από το περιεχόμενο της εκκλησίας ανακτήθηκε. Μεταξύ των πιο πολύτιμων υλικών αγαθών που χάθηκαν ήταν μέρος των λειψάνων του Αγίου Νικολάου, της Αγίας Αικατερίνης και του Αγίου Σάββα, τα οποία είχαν δωριστεί στην εκκλησία από τον Νικόλαο Β', τον τελευταίο τσάρο της Ρωσίας. απομακρύνονταν από το χρηματοκιβώτιο τους τις άγιες ημέρες για προσκύνηση. Ο Αρχιεπίσκοπος Δημήτριος εξέφρασε την άποψη ότι η ανάμειξη των λειψάνων των αγίων με τα λείψανα των θυμάτων της επίθεσης αποτελούν τον περαιτέρω στον αγιασμό του χώρου. Ανάμεσα στα αντικείμενα που βρέθηκαν τελικά ήταν οι κατεστραμμένες εικόνες του Αγίου Διονυσίου του Ζακύνθου, της Ζωοδόχου Πηγής και μια χούφτα διάφορα θρησκευτικά αντικείμενα. Αυτά πρόκειται να εκτεθούν σε έκθεμα στη νέα εκκλησία αφιερωμένη στον προκάτοχό της.
Εξωτερικοί σύνδεσμοι
Κατηγορία:Χριστιανικοί ναοί στις Ηνωμένες Πολιτείες Νεα Υορκη Κατηγορία:Κτίρια και κατασκευές στις Ηνωμένες Πολιτείες Αγιος Νικολαος Κατηγορία:Καταστροφές κτιρίων και κατασκευών στις Επιθέσεις της 11ης Σεπτεμβρίου 2001
Εικονικοποίηση
Στην επιστήμη της πληροφορικής, η εικονικοποίηση (virtualization) είναι ένας ευρύς όρος των υπολογιστικών συστημάτων που αναφέρεται σε έναν μηχανισμό αφαίρεσης, στοχευμένο στην απόκρυψη λεπτομερειών της υλοποίησης και της κατάστασης ορισμένων υπολογιστικών πόρων από πελάτες των πόρων αυτών (π.χ. εφαρμογές, άλλα συστήματα, χρήστες κλπ). Η εν λόγω αφαίρεση μπορεί είτε να αναγκάζει έναν πόρο να συμπεριφέρεται ως πλειάδα πόρων (π.χ. μία συσκευή αποθήκευσης σε διακομιστή τοπικού δικτύου), είτε πολλαπλούς πόρους να συμπεριφέρονται ως ένας (π.χ. συσκευές αποθήκευσης σε κατανεμημένα συστήματα). Η εικονικοποίηση δημιουργεί μία εξωτερική διασύνδεση η οποία αποκρύπτει την υποκείμενη υλοποίηση (π.χ. πολυπλέκοντας την πρόσβαση από διαφορετικούς χρήστες). Αυτή η προσέγγιση στην εικονικοποίηση αναφέρεται ως εικονικοποίηση πόρων. Μία άλλη προσέγγιση, ίδιας όμως νοοτροπίας, είναι η εικονικοποίηση πλατφόρμας, όπου η αφαίρεση που επιτελείται προσομοιώνει ολόκληρους υπολογιστές. Το αντίθετο της εικονικοποίησης είναι η διαφάνεια: ένας εικονικός πόρος είναι ορατός, αντιληπτός, αλλά στην πραγματικότητα ανύπαρκτος, ενώ ένας διαφανής πόρος είναι υπαρκτός αλλά αόρατος.
Οι παράγοντες που συμμετέχουν
Σε ένα εικονικοποιημένο σύστημα συμμετέχουν τρεις παράγοντες: ο πελάτης μιας υπηρεσίας, ο παροχέας της υπηρεσίας και ένας ενδιάμεσος. Ο πελάτης και ο παροχέας αλληλεπιδρούν μέσω μίας πρότυπης διασύνδεσης, τις κλήσεις προς την οποία όμως αναχαιτίζει ο ενδιάμεσος. Ο τελευταίος επιτελεί την εικονικοποίηση λειτουργώντας ως παροχέας για τον πελάτη και ως πελάτης για τον παροχέα. Ένα παράδειγμα είναι ο μηχανισμός εικονικής μνήμης των σύγχρονων λειτουργικών συστημάτων, όπου ο διαχειριστής εικονικής μνήμης (ο ενδιάμεσος) παρεμβάλλεται μεταξύ ενός πραγματικού χώρου διευθύνσεων (παροχέας) και ενός εικονικού που γίνεται αντιληπτός από κάθε διεργασία (πελάτης). Ο ενδιάμεσος παρέχει την ψευδαίσθηση πολλών ισομεγέθων χώρων διευθύνσεων (ένας για κάθε διεργασία), ενώ στην πραγματικότητα υπάρχει μόνο ένας συνολικά (η πραγματική μνήμη). Ο πελάτης και ο παροχέας δεν γνωρίζουν τίποτα για την εικονικοποίηση και τη μεσολάβηση του ενδιάμεσου.
Εικoνικοποίηση Πλατφόρμας
Ιδιαίτερο ενδιαφέρον παρουσιάζει η εικονικοποίηση πλατφόρμας, όπου ένα λογισμικό ελέγχου («επόπτης» ή hypervisor) εκτελούμενο σε πραγματικό υλικό προσομοιώνει ένα υπολογιστικό περιβάλλον, μία «εικονική μηχανή», επάνω από το οποίο μπορεί να τρέξει κάποιο φιλοξενούμενο λογισμικό (συνήθως ένας πλήρης πυρήνας), απομονωμένο από το υπόλοιπο σύστημα. Η θεμελιώδης λογική πίσω από την εικονικοποίηση πλατφόρμας είναι η αρχή πως οποιαδήποτε λειτουργία μπορεί να εκτελεστεί είτε από λογισμικό είτε από εξειδικευμένο υλικό· οι μόνες διαφορές αφορούν την ευελιξία και την απόδοση. Είναι δυνατόν να προσομοιώνονται ταυτόχρονα πολλαπλές εικονικές μηχανές, εντελώς απομονωμένες μεταξύ τους, από το ίδιο λογισμικό ελέγχου. Η εικονικοποίηση πλατφόρμας εμφανίστηκε αρχικά τη δεκαετία του 1960, πριν από την επέλαση των μικροϋπολογιστών, σε μεγάλα, συγκεντρωτικά συστήματα (mainframes), αλλά μετά το 2000 και την αλματώδη αύξηση των επιδόσεων του υλικού των PC έχει γίνει πλέον κοινή πρακτική.
Τα είδη
Υπάρχουν πολλά είδη εικονικοποίησης πλατφόρμας. Ακολουθούν τα σημαντικότερα:
Μία άλλου είδους κατηγοριοποίηση των εποπτών εικονικοποίησης είναι σε αυτούς που εκτελούνται ως εφαρμογές πάνω από ένα υποκείμενο λειτουργικό σύστημα-ξενιστή (π.χ. VirtualPC, VMware κλπ) και σε αυτούς που λειτουργούν οι ίδιοι ως λιτά λειτουργικά συστήματα και άρα εκτελούνται απευθείας επάνω από το υποκείμενο υλικό (π.χ. Xen).
Πηγές
Κατηγορία:Τεχνολογία λειτουργικών συστημάτων
Ιβρέ
Το Ιβρέ (γαλλικά: Ivrey) είναι γαλλική κοινότητα στο νομό του Ζυρά, στη διοικητική περιοχή της Βουργουνδίας-Φρανς-Κοντέ.
Παραπομπές
Κατηγορία:Κοινότητες του Ζυρά
Ούλριχ Α΄ του Χάναου
Ο Ούλριχ Α΄, γερμ.: Ulrich I von Hanau (π. 1255/60 - 1305/06) από τον Οίκο του Χάναου ήταν κύριος του Χάναου το διάστημα 1281-1305/06.
Βιογραφία
Ήταν ο πρωτότοκος γιος του Ράινχαρντ Α΄ κυρίου του Χάναου και της Αδελαΐδας, κόρης του Ούλριχ Α΄ του Μύντσενμπεργκ. Η Αδελαΐδα ήταν αδελφή του Ούλριχ Β΄ τελευταίου κόμη του Χάγκεν-Μύντσενμπεργκ. Έλαβε το όνομα του εκ μητρός πάππου του και ήταν ο πρώτος στον Οίκο του με το όνομα αυτό.
Οικογένεια
Νυμφεύτηκε το 1278 την Ελισάβετ του Ρήνεκ (.1260-π.1300), κόρη του Λουδοβίκου Γ΄ κόμη του Ρήνεκ και είχε τέκνα:
Παραπομπές σε πηγές
Κατηγορία:Οίκος του Χάναου
Πωλ Γκασέ
Το 1844 μετακόμισε στο Μέχελεν. Ήταν γνωστός του Βίκτωρος Ουγκώ Ανρί Νεστλέ και συνταγογραφούσε τα γάλατά του σε παιδιά.
Παραπομπές
Κατηγορία:Γάλλοι ιατροί Κατηγορία:Βίνσεντ βαν Γκογκ
Αντικειμενικό αρχείο
Στην επιστήμη υπολογιστών αντικειμενικό αρχείο ή αρχείο αντικειμενικού κώδικα καλούμε ένα αρχείο που περιέχει δυαδικό κώδικα μηχανής αλλά δεν έχει υποστεί σύνδεση.
Ένα αρχείο πηγαίου κώδικα υψηλού επιπέδου γραμμένο σε κάποια γλώσσα μεταγλωττίζεται σε ένα αντίστοιχο αρχείο συμβολικού κώδικα (assembly) από τον κατάλληλο μεταγλωττιστή. Το προκύπτον αρχείο στη συνέχεια μετασχηματίζεται σε αντικειμενικό αρχείο γλώσσας μηχανής από έναν συμβολομεταφραστή (assembler), μία διαδικασία που μετατρέπει τον κώδικα σε άμεσα εκτελέσιμο από τον επεξεργαστή. Η συμβολική γλώσσα και η γλώσσα μηχανής είναι ίδιου επιπέδου και υπάρχει αμφιμονοσήμαντη αντιστοιχία μεταξύ τους, απλώς η assembly αποτελείται από χαρακτήρες του λατινικού αλφαβήτου και δεκαεξαδικά ψηφία, ώστε να είναι κάπως κατανοητή από τον άνθρωπο, ενώ η γλώσσα μηχανής συντίθεται αποκλειστικά από bit.
Κατηγορία:Προγραμματισμός Κατηγορία:Βιβλιοθήκες υπολογιστών
Έμιλ Χέσκι
Ο Έμιλ Γουίλιαμ Άιβανχοου Χέσκι (Emile William Ivanhoe Heskey, 11 Ιανουαρίου 1978) είναι Άγγλος πρώην ποδοσφαιριστής που αγωνίζονταν ως επιθετικός.
Καριέρα σε συλλόγους
Ο Έμιλ Χέσκι γεννήθηκε στις 11 Ιανουαρίου 1978 στην πόλη Λέστερ. Ξεκίνησε την καριέρα του από την εφηβική ομάδα της πόλης που γεννήθηκε την Λέστερ Σίτι το 1987.Το 1994 υπέγραψε επαγγελματικό συμβόλαιο και το 1995 έκανε το επίσημο ντεμπούτο του σε έναν αγώνα εναντίον της Κουίνς Παρκ Ρέιντζερς στην ηλικία των 17 ετών.Την επόμενη χρονιά 1995-96 έγινε βασικό μέλος της ομάδας και με 30 εμφανίσεις και 7 γκολ βοήθησε την ομάδα να ανεβεί στην Πρέμιερ Λιγκ.Στην Λέστερ αγωνίστηκε ως το 2000 και κατέκτησε 2 φορές το Λιγκ Καπ Αγγλίας  το 1997 και το 2000.
Τον Μάρτιο του 2000 ο Χέσκι εντάσσεται στην Λίβερπουλ Φ.Κ. έναντι 11 εκατομμυρίων στερλινών ποσό ρεκόρ για την ομάδα του Λίβερπουλ εκείνη την εποχή με την Λιβερπουλ στις 11 Μαρτίου έκανε την πρώτη του εμφάνιση και την 1 Απριλίου σκόραρε το πρώτο του γκολ με την Λίβερπουλ Φ.Κ. έκλεισε την σεζόν 1999-2000 με 12 εμφανίσεις και 3 γκολ.Την επόμενη σεζόν ο Χέσκι θα σκοράρει 23 γκολ βοηθώντας την ομάδα να κατακτήσει το Κύπελλο Αγγλίας,το Κύπελλο ΟΥΕΦΑ αλλά και το Λιγκ Καπ Αγγλίας.Στην αρχή της επόμενης σεζόν 2001-02 βοηθάει την Λίβερπουλ Φ.Κ.  να κατακτήσει το Σούπερ Κύπελλο Ευρώπης σκοράροντας το δεύτερο από τα 3 γκολ εναντίον της Μπάγερν Μονάχου. Το Δεκέμβριο του 2002 η Τότεναμ Χότσπερ καταθέτει επίσημη πρόταση απόκτησής του άλλα ο Ζεράρ Ουγιέ, τότε προπονητής της Λίβερπουλ Φ.Κ., την απορρίπτει. Τις δύο επόμενες σεζόν σκοράρει λιγότερο από όσο περίμεναν όλοι στην ομάδα και έτσι φεύγει για την Μπέρμιγχαμ Σίτι.
Στην Μπέρμιγχαμ Σίτι υπογράφει πενταετές συμβόλαιο οι συχνοί τραυματισμοί δεν τον αφήνουν να καταφέρει να σταθεροποιηθεί σε υψηλά επίπεδα απόδοσης. Ο υποβιβασμός της ομάδας αλλά και τα ελάχιστα γκολ που πετυχαίνει την δεύτερη σεζόν αναγκάζει την Μπέρμιγχαμ Σίτι να τον αφήσει ελεύθερο.
Ο Χέσκι εντάσσεται στην Γουίγκαν Αθλέτικ το 2006 στα 3 χρόνια που μένει στην ομάδα χωρίς να σκοράρει πολύ καταφέρνει την πρώτη χρονιά να σώσει την ομάδα στην διαφορά των τερμάτων τα δύο επόμενα χρόνια ταλαιπωρείται από τραυματισμούς.
Στις 21 Σεπτεμβρίου του 2012 υπογράφει στην ομάδα Α' κατηγορίας του Αυστραλέζικου πρωταθλήματος Νιουκάστλ Τζετς.
Μετά από δύο χρόνια, επέστρεψε στην Αγγλία, τελειώνοντας την καριέρα του στην Μπόλτον.
Εθνική Αγγλίας
Ο Χέσκι ήταν διεθνής με την Εθνική Αγγλίας από το 1999. Παλιότερα είχε περάσει από όλες τις μικρές εθνικές ομάδες της Αγγλίας. Συμμετείχε με την Εθνική της χώρας του στο Ευρωπαϊκό Πρωτάθλημα Ποδοσφαίρου 2000, στο Ευρωπαϊκό Πρωτάθλημα Ποδοσφαίρου 2004, στο Παγκόσμιο Κύπελλο Ποδοσφαίρου 2002 και στο Παγκόσμιο Κύπελλο Ποδοσφαίρου 2010.
Κατηγορία:Άγγλοι ποδοσφαιριστές Κατηγορία:Ποδοσφαιριστές Λίβερπουλ Φ.Κ. Κατηγορία:Επιθετικοί ποδοσφαιριστές Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Λέστερ Σίτι Κατηγορία:Ποδοσφαιριστές Μπέρμιγχαμ Σίτι Κατηγορία:Ποδοσφαιριστές Γουίγκαν Αθλέτικ Κατηγορία:Ποδοσφαιριστές Εθνικής Αγγλίας Κ16 Κατηγορία:Ποδοσφαιριστές Εθνικής Αγγλίας Κ18 Κατηγορία:Ποδοσφαιριστές Εθνικής Αγγλίας Κ21 Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Παγκοσμίου Κυπέλλου 2010 Κατηγορία:Ποδοσφαιριστές Παγκοσμίου Κυπέλλου 2002 Κατηγορία:Ποδοσφαιριστές Ευρωπαϊκού Πρωταθλήματος 2004 Κατηγορία:Ποδοσφαιριστές Ευρωπαϊκού Πρωταθλήματος 2000 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Εθνικής Αγγλίας Β Κατηγορία:Ποδοσφαιριστές Νιούκαστλ Γιουνάιτεντ Τζετς
Τρανς
Τρανς (πλήρης λατινική απόδοση: transgender) ή διεμφυλικά είναι τα άτομα που αντιλαμβάνονται το φύλο τους διαφορετικά από το φύλο που τους προσδιορίστηκε κατά τη γέννηση. Τα τρανς άτομα αποκαλούνταν παλαιότερα σε ορισμένες περιπτώσεις τρανσέξουαλ, ωστόσο ο όρος θεωρείται σήμερα υποτιμητικός, και προτιμάται ο όρος: τρανστζέντερ ή απλά τρανς. Ο όρος τρανς αναφέρεται στην ψυχοσωματική εμπειρία του φύλου ενός ατόμου και δεν είναι αυτονόητο ότι το άτομο θα εισέλθει στη διαδικασία χειρουργικής επέμβασης ή λήψης ορμονών. Επίσης η εν λόγω ορολογία είναι όρος "ομπρέλα" και αφορά όλα τα άτομα που δεν ταυτίζονται με το φύλο που τους αποδόθηκε στη γέννηση στα επίσημά τους έγγραφα, δηλαδή εκτός από τα τρανστζέντερ άτομα καλύπτει και τα άτομα που δεν έχουν κάποια από τις τυπικές δυαδικές ταυτότητες φύλου, αλλά αυτοπροσδιορίζονται εκτός διπόλου (όπως πχ gender-queer, gender-fluid, gender-creative, non-binary κ.α.).
Πολλά τρανς άτομα διανύουν μια περίοδο ανάπτυξης της ταυτότητάς τους, για την οποία υπάρχει ένας δείκτης που βαθμολογεί κατά πόσο γνήσιοι, αυθεντικοί και άνετοι αισθάνονται με τη νέα τους εξωτερική εμφάνιση. Η ταυτότητα φύλου είναι ανεξάρτητη, τόσο από τον σεξουαλικό προσανατολισμό, όσο και από τα χαρακτηριστικά φύλου. Ένα τρανς άτομο μπορεί να είναι ομοφυλόφιλο, ετεροφυλόφιλο, αμφισεξουαλικό ή ασεξουαλικό ή να θεωρεί τους συμβατικούς τίτλους σεξουαλικού προσανατολισμού ανεπαρκείς ή ακατάλληλους. Παρ' όλο που μοιάζουν ακουστικά, ο όρος τρανς (διεμφυλικότητα) δεν πρέπει να συγχέεται με τον όρο ίντερσεξ (διαφυλικότητα) ο οποίος περιγράφει τους ανθρώπους που έχουν γεννηθεί με χαρακτηριστικά φύλου που "δεν αντιστοιχούν στις κλασικές νόρμες των ανδρικών ή των γυναικείων σωμάτων". Ωστόσο, κάποια ίντερσεξ άτομα μπορεί να βιώνουν το φύλο τους μέσα από τρανς ταυτότητες φύλου και κάποια τρανς άτομα μπορεί να έτυχε να γεννηθούν με κάποια ποικιλομορφία των χαρακτηριστικών φύλου, δηλαδή να έχουν ίντερσεξ σωματικά χαρακτηριστικά.
Τρανσέξουαλ και τρανς τζέντερ
Ο όρος τρανσέξουαλ εισάχθηκε στην αγγλική γλώσσα το 1949 από τον Ντέιβιντ Όλιβερ Κόλντουελ (David Oliver Cauldwell), και έγινε γνωστός από τον Χάρι Μπέντζαμιν (Harry Benjamin) το 1966, περίπου την ίδια περίοδο που έγινε γνωστό και το τρανς τζέντερ. Από τη δεκατία του 1990, ο όρος τρανσέξουαλ περιέγραφε τα άτομα που επιθυμούσαν να μεταβούν μόνιμα στην ταυτότητα στην οποία αυτοπροσδιορίζονταν και έψαχναν κάποια φαρμακευτική αγωγή.
Η διαφορά μεταξύ τρανς τζέντερ και τρανσέξουαλ έχει τη βάση της στο διαχωρισμό του βιολογικού φύλου (αγγλ. sex) δηλαδή το φύλο που ορίζει η ανατομία ενός ανθρώπου και του κοινωνικού φύλου (αγγλ. gender), το οποίο αφορά την ταύτιση ενός ατόμου με τον τρόπο έκφρασης του φύλου. Ως εκ τούτου, η τρανσεξουαλικότητα έχει να κάνει με τα ανατομικά ζητήματα ενός φύλου, ενώ οι θεωρήσεις περί transgender, αντιμετωπίζουν τη διάθεση και την προδιάθεση ενός ατόμου για το φύλο του, όπως και με τις προσδοκίες που έχει η κοινωνία από τον ρόλο του εκάστοτε αποδιδόμενου φύλου. Πολλά τρανς άτομα προτιμούν την περιγραφή transgender (στα ελληνικά προτιμάται το τρανς) και απορρίπτουν καθολικά το τρανσέξουαλ. Για παράδειγμα η Christine Jorgensen αποδοκίμασε δημόσια τη λέξη τρανσέξουαλ το 1979 και αντί να αυτοπροσδιοριστεί στον τύπο ως transgender, δήλωσε ότι "το φύλο δεν έχει να κάνει με ερωτικούς συντρόφους, έχει να κάνει με ταυτότητα." Αυτό αναφέρεται στην ανησυχία ότι το τρανσέξουαλ υπονοεί ότι έχει σχέση με τη σεξουαλικότητα, ενώ αφορά στην πραγματικότητα την ταυτότητα φύλου. Κάποια τρανσέξουαλ άτομα (τα οποία επιθυμούν ή έχουν προχωρήσει σε εγχείρηση), ωστόσο, ενίστανται στο να συμπεριληφθούν στην ομπρέλα του όρου Transgender. Οι ορισμοί και των δύο όρων απαντώνται με ποικιλομορφίες ιστορικά.
Cross-dresser
Τραβεστί (αγγλ. transvestite) ή παρενδυτικό ονομάζεται ένα άτομο που ντύνεται με ρούχα που συνήθως ταιριάζουν στο αντίθετο φύλο. Ο όρος τραβεστί θεωρείται συνώνυμο του cross-dresser, αν και cross-dresser είναι ο γενικά αποδεκτός όρος. Ο Michael A. Gilbert, καθηγητής στο τμήμα της Φιλοσοφικής του York University, στο Τορόντο, έχει παρουσιάσει το δικό του ορισμό: "Cross-dresser είναι το άτομο που αυτοπροσδιορίζεται με το βιολογικό του φύλο και φοράει ρούχα του αντίθετου φύλου επειδή απλά είναι του αντίθετου φύλου." Ο ορισμός δεν καλύπτει άτομα που "φορούν ρούχα αντίθετου φύλου για άλλους λόγους," όπως "γυναίκες περφόρμερ που το κάνουν για βιοπορισμό, ηθοποιούς, ανθρώπους που το κάνουν για μασκάρεμα κ.ο.κ. Τα άτομα αυτά κάνουν cross dressing αλλά δεν είναι cross-dresser." Οι cross-dresser δεν είναι απαραίτητο να ταυτίζονται με το αντίθετο φύλο, ούτε υιοθετούν συμπεριφορές ή πρακτικές του αντίθετου φύλου και γενικά δεν επιθυμούν να αλλάξουν κάτι στο σώμα τους ιατρικά. Η πλειοψηφία των cross-dresser είναι ετεροφυλόφιλα άτομα.
Cisgender
Ο όρος σις τζέντερ αφορά τα άτομα που ταυτοποιούνται με το φύλο που τους αποδόθηκε στη γέννηση. Θα μπορούσε να χαρακτηρίσει επίσης τα άτομα που έχουν την ταυτότητα φύλου που η κοινωνία θεωρεί πρέπουσα για το φύλο που έχουν γεννηθεί. Είναι συμπληρωματικός όρος του όρου τρανς τζέντερ. Υπάρχουν διάφορα παράγωγα όπως ο cis άνδρας για τον άνδρα που του δόθηκε ανδρικό φύλο στη γέννηση και cis γυναίκα για τη γυναίκα που της δόθηκε γυναικείο φύλο στη γέννηση. Την προέλευσή του οφείλει στη λατινογενή πρόθεση cis-, που σημαίνει "από τη μεριά μας", το οποίο είναι ακρωνύμιο για τη λατινογενή πρόθεση τρανσ-, που σημαίνει "απέναντι". Αυτή η σχέση συναντάται στη χημεία, η διάκριση cis-trans, τα τεστ cis-trans της γενετικής και σε άλλες περιπτώσεις.
Παραπομπές
Κατηγορία:ΛΟΑΤ
Παναγιώτης Σκαγιόπουλος
Ο Παναγιώτης Σκαγιόπουλος (Πάτρα, 1864 - Πάτρα, 1942) ήταν σταφιδέμπορος με μεγάλη περιουσία, το μεγαλύτερο μέρος της οποίας διέθεσε για φιλανθρωπικούς σκοπούς, πράξη που τον έκανε ιδιαίτερα αγαπητό στην Πάτρα.
Ο Σκαγιόπουλος εργάστηκε από νεαρή ηλικία ως ιδιωτικός υπάλληλος, αλλά η έμφυτη κλίση του στο εμπόριο τον ανέδειξε γρήγορα σε έναν από τους πιο επιτυχημένους σταφιδέμπορους της εποχής του.
Το 1926 έκτισε το Σκαγιοπούλειο ορφανοτροφείο, το οποίο υπάρχει ακόμα και σήμερα στην πόλη. Όταν πέθανε, τάφηκε στο Πρώτο Νεκροταφείο Πατρών, ενώ στο περίβολο του ναού του ιδρύματος υπάρχει το κενοτάφιο  του.
Παραπομπές
Κατηγορία:Έλληνες ευεργέτες
324 Βαμβέργη
Η Βαμβέργη (Bamberga) είναι από τους μεγαλύτερους αστεροειδείς της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 6,82. Ανακαλύφθηκε το 1892 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά του από την πόλη Μπάμπεργκ της Βαυαρίας.
Παρότι η μεγάλη εκκεντρότητα της τροχιάς της σημαίνει ότι το φαινόμενο μέγεθος m της Βαμβέργης είναι αρκετά διαφορετικό κατά τις διάφορες αντιθέσεις της, στην εγγύτερη αντίθεση η Βαμβέργη μπορεί να φθάσει σε m = +8,0, σε απόσταση 0,78 αστρονομικής μονάδας από τη Γη. Τέτοιες περιηλιακές αντιθέσεις της συμβαίνουν κάθε 22 χρόνια. π.χ. το 1991 και το 2013, και καθιστούν τη Βαμβέργη τον φωτεινότερο αστεροειδή φασματικού τύπου C, περίπου 2,5 φορές φωτεινότερο του 10 Υγιεία.
Συνολικά, η Βαμβέργη είναι ο δέκατος φωτεινότερος αστεροειδής της Κύριας Ζώνης μετά τους (κατά σειρά) 4 Εστία, Παλλάδα, Δήμητρα, Ίριδα, Ήβη, Ήρα, Μελπομένη, Ευνομία και Χλωρίδα.
Εξωτερικοί σύνδεσμοι
Βαμβεργη
Μαρτυρία της Ναγίρα
Η μαρτυρία
Φορτισμένη συναισθηματικά στην κατάθεσή της, στις 10 Οκτωβρίου, η Ναγίρα δήλωσε κλαίγοντας ότι μετά την εισβολή του Ιράκ στο Κουβέιτ είχε δει Ιρακινούς στρατιώτες να αρπάζουν τα μωρά από θερμοκοιτίδες σε νοσοκομείο του Κουβέιτ, να παίρνουν τις θερμοκοιτίδες και να αφήνουν τα μωρά στο πάτωμα, για να πεθάνουν. Η περιγραφή της καταγράφηκε ως εξής: «ήμουν εθελόντρια νοσοκόμα στο νοσοκομείο Al Addan ... όπου είδα με τα ίδια μου τα μάτια οπλισμένους ιρακινούς στρατιώτες να μπαίνουν στο νοσοκομείο και να πηγαίνουν στο χώρο όπου βρίσκονταν τα πρόωρα μωρά, να παίρνουν τις θερμοκοιτίδες και να πετούν τα μωρά στο κρύο πάτωμα για να πεθάνουν».
Η μαρτυρία της Ναγίρα επιβεβαιώθηκε αρχικά από την Διεθνή Αμνηστία και άλλες μαρτυρίες εκτοπισμένων. Μετά την απελευθέρωση του Κουβέιτ, όταν οι δημοσιογράφοι απέκτησαν και πάλι πρόσβαση στη χώρα, σε έκθεση του ABC διαπιστώθηκε ότι «οι ασθενείς, συμπεριλαμβανομένων των πρόωρων νεογνών, δεν πέθαναν, παρά μόνον όταν πολλοί από τους νοσηλευτές και τους γιατρούς του Κουβέιτ ... τράπηκαν σε φυγή». Τα ιρακινά στρατεύματα «είναι σχεδόν βέβαιο ότι δεν έκλεψαν θερμοκοιτίδες από τα νοσοκομεία αφήνοντας εκατοντάδες μωρά να πεθαίνουν». Η Διεθνής Αμνηστία στη συνέχεια αντέδρασε, διορθώνοντας την αρχική της τοποθέτηση, κατηγορώντας παράλληλα την κυβέρνηση Μπους για «ευκαιριακή χειραγώγηση του διεθνούς κινήματος για τα ανθρώπινα δικαιώματα».
Η προπαγάνδα
Η μαρτυρία χρησιμοποιήθηκε ευρέως τους τελευταίους μήνες του 1990 και αναφέρθηκε πολλές φορές από τα ΜΜΕ και από γερουσιαστές των Ηνωμένων Πολιτειών και τον πρόεδρο Τζορτζ Μπους, προκειμένου να υποστηρίξει το σκεπτικό τους για την στήριξη του Κουβέιτ στον Πόλεμο του Κόλπου. Επίσης, εμφανίστηκε σε συζητήσεις στο Κογκρέσο, καθώς και στο Συμβούλιο Ασφαλείας του ΟΗΕ και γενικώς θεωρήθηκε ότι από όλες τις καταγγελίες εναντίον του Σαντάμ καμία άλλη δεν είχε τόση επίδραση στην αμερικανική κοινή γνώμη. Μάλιστα 7 Γερουσιαστές επικαλέστηκαν τη «φρικαλεότητα» των θερμοκοιτίδων για να ψηφίσουν «ναι» στην κήρυξη του πολέμου και αυτό απέβη καθοριστικό, καθώς η αμερικανική Γερουσία ψήφισε «ναι» στον πόλεμο στις 12 Ιανουαρίου 1991 με οριακή πλειοψηφία μόλις 5 ψήφων, 52:47, και ο πόλεμος τελικώς ξεκίνησε μόλις λίγες μέρες μετά.
Το 1992 αποκαλύφθηκε ότι το επώνυμο της Ναγίρα ήταν αλ-Σαμπάχ και ότι ήταν η κόρη του Σαούντ αλ-Σαμπάχ, πρεσβευτή του Κουβέιτ στις Ηνωμένες Πολιτείες, ο οποίος ήταν παρών όταν η κόρη του κατέθετε την «μαρτυρία» της στην ΕΚΑΔ, ενώ σε όλη τη διάρκεια της εισβολής και κατοχής του Κουβέιτ, η Nayirah βρισκόταν στην Ουάσινγκτον. Επιπλέον, αποκαλύφθηκε ότι η μαρτυρία της ήταν οργανωμένη εκστρατεία, την οποία διηύθυνε η αμερικανική εταιρεία δημοσίων σχέσεων Hill & Knowlton για την κυβέρνηση του Κουβέιτ. Μετά από αυτό, η μαρτυρία της αλ-Σαμπάχ θεωρείται κλασικό παράδειγμα της σύγχρονης προπαγάνδας θηριωδίας.
Εξωτερικοί σύνδεσμοι
Κατηγορία:Προπαγάνδα στις ΗΠΑ Κατηγορία:Πόλεμος του Κόλπου
Intel 80286
240px|right|thumb| Ο μικροεπεξεργαστής 80286 Ο 80286 ήταν ο τρίτος  μικροεπεξεργαστής 16-bit που σχεδίασε, παρήγαγε και παρουσίασε η εταιρεία ημιαγωγών Intel στις 1 Φεβρουαρίου του 1982. Ήταν μια σημαντικά αναβαθμισμένη έκδοση σε σχέση με τους προκατόχους του 80186, 8088 και 8086. Τα σημαντικότερα επιπλέον χαρακτηριστικά του, ήταν η δυνατότητα λειτουργίας σε προστατευμένη κατάσταση (Protected Mode) και η εκτέλεση περισσότερων εντολών ανά κύκλο ρολογιού. Η συχνότητα λειτουργίας ξεκινούσε από τα 4 MHz στις πρώτες εκδόσεις και έφτανε στα 25 MHz στις τελευταίες. Τον διαδέχθηκε ο 80386. Η παραγωγή του σταμάτησε το 1991. Ο 80286 ήταν το τέταρτο μέλος της οικογένειας επεξεργαστών με τον κωδικό x86. Τέλος υποστήριζε μαθηματικό συνεπεξεργαστή με τον κωδικό 80287.
Εκδόσεις & Κλώνοι
Στη μακρά και ιδιαίτερα πετυχημένη παρουσία του στην αγορά των μικροεπεξεργαστών, ο 80286 κυκλοφόρησε σε τρεις βασικούς τύπους αντίστοιχους με τη βάση και το υλικό του κελύφους, και σε πολλές εκδόσεις με χώρα κατασκευής κυρίως τη Μαλαισία.
Κλώνοι
Χρήση σε υπολογιστές
Ο 80286 σχεδιάστηκε εξαρχής για να χρησιμοποιηθεί από το IBM PC/AT]] (Advanced Technology) δηλαδή τον επόμενο ηλεκτρονικό υπολογιστή της IBM μετά το IBM PC. Έτσι δημιουργήθηκε μια ακόμη πλατφόρμα συμβατότητας που ονομάζονταν AT Compatible γεγονός που πυροδότησε έναν κατασκευαστικό οργασμό από κατασκευαστές κυρίως από την Ασία με προεξάρχουσα χώρα παραγωγής την Ταϊβάν. Η χρήση λοιπόν του 80286 υπήρξε μαζική, τόσο από επώνυμους όσο και από σχετικά άγνωστους κατασκευαστές. Στην Ελλάδα οι συναρμολογητές ηλεκτρονικών υπολογιστών που τότε άρχισαν να πολλαπλασιάζονται με γεωμετρική πρόοδο, κατασκεύαζαν κατά κόρο συστήματα βασισμένα στον 80286 με τιμές που έφταναν έως και 50% χαμηλότερα από τους «επώνυμους» κατασκευαστές. Ορισμένοι σημαντικοί υπολογιστές που χρησιμοποιούσαν 80286 ήταν:
Εξωτερικοί σύνδεσμοι
Κατηγορία:Μικροεπεξεργαστές Intel
Ο Δρόμος της Επανάστασης
Ο Δρόμος της Επανάστασης (αγγλικά: Revolutionary Road) είναι αμερικανικό/βρετανικό αισθηματικό δράμα, παραγωγής 2008. Τη σκηνοθεσία ανέλαβε ο Σαμ Μέντες και το σενάριο έγραψε ο Τζάστιν Χέιθ, βασισμένο στο ομότιτλο μυθιστόρημα του Ρίτσαρντ Γέιτς. Πρωταγωνιστούν οι Λεονάρντο Ντι Κάπριο και Κέιτ Γουίνσλετ. Η ταινία αφηγείται την ιστορία ενός νεαρού ζευγαριού που ζει στα προάστια του Κονέκτικατ τη δεκαετία του '50. Ο Φρανκ και η Έιπριλ προσπαθούν να αντιμετωπίσουν τα προσωπικά τους προβλήματα ενώ μεγαλώνουν τα δύο τους παιδιά.
Ο Δρόμος της Επανάστασης έκανε πρεμιέρα στις 15 Δεκεμβρίου 2008 στο Λος Άντζελες και κυκλοφόρησε στις αίθουσες στις 26 Δεκεμβρίου 2008 σε περιορισμένο κύκλωμα αιθουσών και στις 23 Ιανουαρίου 2009 σε ευρύτερη διανομή. Έλαβε θερμής υποδοχής από κοινό και κριτικούς και είναι η πρώτη ταινία μετά τον Τιτανικό (Titanic, 1997) που οι Ντι Κάπριο και Γουίνσλετ συνεργάζονται ξανά. Έλαβε τέσσερις υποψηφιότητες για Χρυσή Σφαίρα, τέσσερις για BAFTA και τρεις για Όσκαρ. Η Γουίνσλετ βραβεύτηκε με Χρυσή Σφαίρα Α' Γυναικείου Ρόλου - δράμα για την ερμηνεία της.
Πλοκή
Ο Φρανκ και η Έιπριλ Γουίλερ βρίσκονται στην έβδομη επέτειο του γάμου τους και η ζωή τους φαίνεται στους περισσότερους ως τέλεια. Ζουν στα προάστια του Κονέκτικατ μαζί με τα δυο τους παιδιά. Ο Φρανκ εργάζεται στη Νέα Υόρκη όπου δουλεύει σε ένα γραφείο ενώ η Έιπριλ μένει στο σπίτι ως νοικοκυρά. Κανείς τους όμως δεν είναι ευτυχισμένος. Η Έιπριλ έχει παρατήσει το όνειρό της να γίνει ηθοποιός και ο Φρανκ σιχαίνεται τη δουλειά -στην οποία καταβάλλει λίγη προσπάθεια- παρ' όλο που δεν έχει βρει ποιο είναι το πάθος του στη ζωή. Μια μέρα, η Έιπριλ προτείνει να μετακομίσουν στο Παρίσι, μια πόλη όπου ο Φρανκ επισκέφτηκε κατά τη διάρκεια του πολέμου και την αγάπησε και που η Έιπριλ δεν έχει πάει ποτέ, ώστε να αναζωογονήσουν το γάμο τους και τη ζωή τους. Αρχικά σκεπτικός, ο Φρανκ συμφωνεί με την ιδέα της Έιπριλ. Όταν οι καταστάσεις όμως θα αλλάξουν, η Έιπριλ αποφασίζει να κάνει το οτιδήποτε για να ξεφύγει από τη δυστυχισμένη της ζωή.
Παραγωγή
Το πρότζεκτ παρέμεινε ανεκμετάλλευτο μέχρι το 2001, όταν ο σκηνοθέτης Τοντ Φιλντ εξέφρασε ενδιαφέρον. Ωστόσο, όταν η οικογένεια Ο' Νιλ απαίτησε να γυριστεί το σενάριο του Ο' Νιλ, ο Φιλντ αποχώρησε και προτίμησε να γυρίσει την ταινία Κρυφές Επιθυμίες (Little Children). Ο παραγωγός Ντέιβιντ Τόμσον αγόρασε τελικά τα δικαιώματα για το στούντιο BBC Films. Το Μάρτιο του 2007, το BBC Films υπέγραψε συνεργασία με τη Dreamworks και τα δικαιώματα της διανομής της ταινίας παγκοσμίως ανέλαβε η Paramount Pictures. Στις 14 Φεβρουαρίου 2008, η Paramount ανακοίνωσε ότι η θυγατρική της, Paramount Vantage, ανέλαβε τη διανομή της ταινίας. Το BBC προσέλαβε τον Τζάστιν Χέιθ να γράψει το σενάριο.
Μόλις ο Λεονάρντο Ντι Κάπριο συμφώνησε να παίξει, η ταινία ξεκίνησε αμέσως παραγωγή. Ο Ντι Κάπριο για να προετοιμαστεί για το ρόλο παρακολούθησε αρκετά ντοκιμαντέρ για τη δεκαετία του '50 και την προέλευση των προαστίων. Είπε οτι η ταινία δεν ήταν ένα ρομαντικό δράμα και ότι αυτός και η Γούινσλετ επίτηδες απέφευγαν να παίζουν σε ρομαντικές ταινίες μετά τον Τιτανικό (Titanic). Για να προετοιμαστεί για το ρόλο η Γουίνσλετ, διάβασε το βιβλίο "The Feminine Mystique" της Μπέτι Φρίνταν.
Box office
Με προϋπολογισμό 35.000.000 δολάρια, η ταινία Ο Δρόμος της Επανάστασης άνοιξε στη 12η θέση με 5,1 εκατομμύρια δολάρια το πρώτο τριήμερο. Στο αμερικανικό box office συνολικά συγκέντρωσε 22,9 εκατομμύρια δολάρια ενώ στον υπόλοιπο κόσμο οι εισπράξεις έφτασαν τα 53 εκατομμύρια δολάρια. Παγκοσμίως απέφερε 75,9 εκατομμύρια δολάρια.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Βρετανικές ταινίες Κατηγορία:Ταινίες του 2008 Κατηγορία:Ταινίες παραγωγής Paramount Pictures Κατηγορία:Ταινίες παραγωγής BBC Films Κατηγορία:Βρετανικές δραματικές ταινίες Κατηγορία:Αμερικανικές αισθηματικές δραματικές ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Σαμ Μέντες Κατηγορία:Ταινίες με ηθοποιό που κέρδισε Χρυσή Σφαίρα Καλύτερης Ηθοποιού (Δραματικές ταινίες) Κατηγορία:Ταινίες γυρισμένες στο Κονέκτικατ Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες με θέμα την κατάθλιψη
Φαρνάκης Β΄ της Φρυγίας
Ο Φαρνάκης Β΄  (άκμασε 430-422 π.Χ.) από τη Δυναστεία των Φαρνακιδών ήταν σατράπης της Φρυγίας παρά τον Ελλήσποντο, υπό την Αυτοκρατορία των Αχαιμενιδών.
Βιογραφία
Ήταν γιος τού Φαρνάβαζου Α΄ σατράπη της Φρυγίας.
Η Φρυγία απετελείτο από τις περιοχές Τρωάδα, Μυσία και Βιθυνία. Έδρα της ήταν το Δασκύλειον, νότια της Κυζίκου, στη Μυσία.
Ο πατέρας του ήταν γιος τού Αρτάβαζου Α΄ ιδρυτή της δυναστείας, κλάδου των Αχαιμενιδών. Ο Φαρνάκης Β΄ διαδέχθηκε τον πατέρα του το 430 ή τον πάππο του το 455 π.Χ. Τον διαδέχθηκε ο γιος του Φαρνάβαζος Β΄.
Οικογένεια
Γιος του ήταν ο:
Πηγές
Κατηγορία:Δυναστεία των Φαρνακιδών
Στου Χαρτ
Ο Στούαρντ Έντουαρντ Χαρτ (Stewart Edward Hart, 3 Μαΐου 1915 - 16 Οκτωβρίου 2003) ήταν Καναδός παλαιστής, παραγωγός αγώνων και εκπαιδευτής.
Ίδρυσε το Stampede Wrestling, μια επιχείρηση στο Κάλγκαρι του Καναδά, η οποία αργότερα συγχωνεύτηκε με τη σχολή πάλης Dungeon. Ο Στου Χαρτ ήταν ο "πατριάρχης" της οικογένειας Χαρτ, πατέρας των Μπρετ Χαρτ, Όουεν Χαρτ και πολλών άλλων παλαιστών. Εκτός απο τους γιούς του, εκπαίδευσε και πολλούς άλλους παλαιστές.
Καριέρα
Η μακροχρόνια καριέρα του, άρχισε το 1946 και διήρκεσε μέχρι τη δεκαετία του '60, ενώ τη δεκαετία του '70 πάλευε περιστασιακά. Ο Χαρτ δεν κατάφερε να κερδίσει αρκετούς τίτλους, έχοντας κερδίσει δύο φορές τον βορειοδυτικό ομαδικό τίτλο. Το 1948, ο Χαρτ δημιούργησε το Stampede Wrestling, χάρη στο οποίο αρκετοί παλαιστές νεότερης γενιάς, έμαθαν πως να παλεύουν.